KEMIN KENNELKERHO RY

/Matti Vinblad

**TOIMINTAKERTOMUS VUODELTA 2019**

**Yleistä:**

Kulunut toimintavuosi oli kerhon 88 ja toiminnaltaan varsin normaali.

Vuosikokous pidettiin Ravintola Käpylässä Keminmaassa 28.02.2019 ja paikalla oli 32 kerhon jäsentä. Kokouksen puheenjohtajana toimi Martti Uksila ja sihteerinä Tuomas Keskimaunu. Kokous sujui suhteellisen sopuisasti. Kerhon puheenjohtajaksi valittiin Matti Vinblad ja sihteerinä on toiminut vuoden aikana Mikko Haapaniemi.

Kerhon kaikki rahaliikenne on tapahtunut Kemin Seudun Osuuspankissa. Vuosikokouksen päätöksen mukaisesti Nordean osakkeita ei ostettu lisää.

Viime kesänä järjestettiin Kemin Seura- ja Palveluskoirakerhon kanssa kaikkien rotujen koiranäyttely, jossa koiramäärä laski huomattavasti edelliseen näyttelyyn verrattuna. Näyttely vaati melkoisen määrän talkootunteja ja kerhon puolesta oli talkoolaisia kahtena päivänä 48 henkeä. Kokouksia pidettiin 3 kappaletta ennen näyttelyä ja 1 kokous näyttelyn jälkeen. Talkoomiehiä saatiin paikalle tarpeellinen määrä, mistä kiitos kaikille näyttelyn järjestämiseen osallistuneille. Näyttelyn tuotto oli erittäin hyvä ottaen huomioon pienen koiramäärän. Koiranomistajat ja ulkomuototuomarit kehuivat näyttelyämme todella onnistuneeksi. Elokuussa pidettiin kerhon perinteiset ampumakilpailut, johon osallistui 6 kilpailijaa, mikä on varsin normaali määrä.

Pikkujoulua vietettiin Ravintola Käpylässä ja paikan päällä oli 29 kerhon jäsentä ja 10 ei-jäsentä.

Vuosikokouksen yhteydessä jaettiin ampumakilpailujen palkinnot, valionlautaset ja kiertopalkinnot.

Jäsenmaksuja kertyi kerhon tilille hyvin, yhtä lukuun ottamatta kaikki jäsenmaksut tuli maksettua. Kaksi jäsentä erosi. Puheenjohtaja ja sihteeri eivät ole perineet työstään mitään korvausta.

**Kokoukset, Tilaisuudet, Tapahtumat 2019**

Johtokunta on kokoontunut neljä kertaa ja jaostot useita kertoja kokeiden järjestämiseksi.

Vuosikokous pidettiin 28.02.2019

Näyttelytoimikunta on kokoontunut neljä kertaa.

Kaikkien rotujen koiranäyttely pidettiin Kemissä , Sauvosaaren kentällä ; koiria yhteensä 1348 kpl, 780 koiraa vähemmän kuin edellisen vuoden näyttelyssä.

Kerhon ampumakilpailut pidettiin elokuussa, yhteiskilpailun voitti Kari Heinonen 142 pisteellä.

Lint-palkintotuomareiden jatkokoulutusta ei järjestetty.

Kerho järjesti hirvenhaukkukokeiden ja karhunhaukkutaipumuskokeiden palkintotuomarikurssin uusille ja vanhoille tuomareille. Kurssille osallistui 16 henkeä.

Keminsuun Metsästysseuran majalla järjestettiin 17.08.2019 saunailta koiranäyttelytalkoisiin osallistuneille.

**Koetoiminta**

Kanakoiramiehet järjestivät kahdet vesi- ja jälkityökokeet Keminmaassa ja yhdet Kemijärvellä, lisäksi kaksipäiväiset Kaer-kokeet Simossa ja Kemissä. Ajokoepuolella kokeisiin ilmoittautui kuusi koiraa, joista kaksi oli kerhon koiria. Linnunhaukkupuolella ei kokeisiin ilmoittautunut yhtään koiraa. Kerhon mestaruushirvenhaukkukokeet pidettiin Keminsuun Metsästysseuran majalla 21.09.2019.

Kerhon jäsenet osallistuivat kohtuullisella menestyksellä arvokokeisiin:

Mika&Merja Kurosen omistama venäjänajokoiranarttu Riistakairan Iina voitti venäjänajokoirien sm-kisat (jänismestaruuskisat).

Arvi Ailinpietin omistama harmaa norjanhirvikoiranarttu Hullavuoren Jeni sijoittui kuudenneksi harmajien narttujen sm-kisoissa.

Martti Uksilan omistama karjalankarhukoirauros Teilojan Säkä sijoittui viideneksi karhukoirien senioreiden sm-kisoissa.

Miikka Jussilan omistama suomenpystykorvauros Kontiokummun Tuure sijoittui kolmanneksi pm-kokeessa, ja tuli kymmenenneksi idän lohkossa .

**Jäsenmäärä 2019**

Kerhon jäsenmäärä oli 31.12.2019 149 henkilöä, joista maksavia 82, ainaisjäseniä 5, kunniapuheenjohtaja 1, vapaajäseniä 52, sekä johtokunta+pj 9 henkilöä.

**Merkkipäivät**

50-vuotta:

60-vuotta: Juha Kupari, Juha Rytilahti, Timo Jekkonen, Aarne Ruokanen, Pentti Jylhänkangas, Kyösti Kouva, Veijo Mustajärvi, Kimmo Keskitalo, Hannele Haveri

70-vuotta: Niilo Aikio

80-vuotta: Tapio Jäärni, Matti Hirvelä, Pekka Kokkonen

90-vuotta: Eero Virtala

**Kuolleita:**  Pertti Sahlman

Lautiosaaressa 19.01.2020

*Matti Vinblad*